— У нашым тэнісе цяпер добры час, але вы самі бачылі, вынікі прыйшлі не адразу, — расказвае Эдуард Уладзіміравіч. — Прайшло 3—4 гады, трэнеры і ўвесь калектыў зрабілі вялікую работу, выбралі кірунак, сучасныя падыходы да трэніровачнага працэсу, таму пайшоў прагрэс. Важна, што ў ігракоў падняўся і свой узровень, прыйшло разуменне, што яны могуць супрацьстаяць сапернікам з топ-100. Гэта добра прадэманстраваў матч Кубка Дэвіса са зборнай Аўстрыі, тое, што хлопцы выйгралі яго — добры знак, думаю, гэта надасць упэўненасці і дзяўчатам.